# Adolfo Millabur

Adolfo Nonato Millabur Ñancuil, més conegut com a Adolfo Millabur, (Tirúa, regió del Bío-Bío, Xile, 30 d'agost de 1966) és un polític maputxe lafkentxe xilè. Va exercir de batlle de la seva ciutat natal durant cinc períodes consecutius (1996-2004 i 2012-2021), sent així el primer batlle d'origen maputxe de la Història de Xile. El 2021 va ser electe per a la Convenció Constituent xilena en un dels escons reservats al poble maputxe.

## Carrera política

L'any 1992, va ser escollit regidor de la comuna de Tirúa, a la província d'Arauco, regió del Bío-Bío, República de Xile. Malgrat que en aquestes eleccions va obtenir la primera majoria com a candidat a alcalde independent, la legislació electoral de l'època li va impedir ocupar l'escó de cap comunal. Com a regidor, l'any 1996 es va tornar a postular com a batlle, càrrec que va aconseguir i va mantenir fins al 2004. D'aquesta forma va ser el primer alcalde maputxe de la Història de Xile.
A mitjans dels anys 1990 va iniciar, al costat d'altres joves i dirigents de la zona de la província d'Arauco i la regió de l'Araucania, diferents accions organitzades entorn als problemes que la Llei de pesca estava provocant a les comunitats maputxe lafkentxe. Aquestes mobilitzacions van acabar conformant la Identitat Territorial Lafkentxe, organització dedicada a la defensa de l'autonomia del poble maputxe, la recuperació dels territoris i la defensa de la costa.
L'any 2012 va tornar a ser escollit batlle de Tirúa. Entre les acaballes de 2019 i el 2020 va participar en la mesa de reforma constitucional que va aconseguir instaurar 17 escons reservats pels pobles originaris. El 8 de gener de 2021 va renunciar al càrrec, prèvia sol·licitud a la Identitat Territorial Lafkentxe, per a esdevenir candidat a la Convenció Constitucional xilena pels escons reservats als pobles originaris. Dins dels escons reservats als maputxes va aconseguir la tercera majoria nacional, per darrere de la machi (autoritat espiritual maputxe) Francisca Linconao i Natividad Llanquileo; transformant-se així en l'únic home a la Convenció Constituent amb una plaça electa reservada als indígenes, sense necessitat de recórrer a la correcció pel principi de paritat.

## Vida personal

Està casat amb Sandra Ibarra i té un fill viu, ja que el seu altre fill, Licán Millabur Ibarra, va ser trobat mort a casa seva, el març de 2019, a les rodalies del llac Lleulleu, amb senyals d'haver comès suïcidi a l'edat de 24 anys.

## Referències

* ↑ Enríquez Carrera, Jorge. «"La CC no va a resolver la coyuntura": constituyente Millabur y alza de la violencia en La Araucanía» (en castellà). BioBioChile.cl, 15-07-2021. [Consulta: 25 agost 2021].
* 1 2 3 4 5 6 7 «Adolfo Millabur Ñancuil» (en castellà). Distrito2021.cl. Arxivat de l'original el 2021-08-25. [Consulta: 25 agost 2021].
* ↑ Venegas, María Angélica. «Mapuches famosos» (en castellà). EMol.com, 04-08-1999. Arxivat de l'original el 19 de maig 2021. [Consulta: 19 maig 2021].
* ↑ «Alcalde Adolfo Millabur: "Es tiempo de ponernos de pie"» (en castellà). Revistanos.cl, 23-09-2014. [Consulta: 19 maig 2021].
* ↑ «Comunidades Lafkenche proclaman a Adolfo Millabur como candidato a constituyente indígena» (en castellà). Paislobo.cl, 24-12-2020. [Consulta: 19 maig 2021].
* ↑ «Los lafkenche y la ley de Pesca: ¿Por qué marchamos?» (en castellà). TheClinic.cl, 04-12-2012. [Consulta: 19 maig 2021].
* ↑ «Alcalde Millabur deja su cargo en municipio de Tirúa para postular como constituyente» (en castellà). TribunadelBioBio.cl, 10-01-2021. [Consulta: 19 maig 2021].
* ↑ «Francisca Linconao es confirmada constituyente con primera mayoría en el pueblo mapuche». 24Horas.cl, 17-05-2021. Arxivat de l'original el 19 de maig 2021. [Consulta: 19 maig 2021].
* ↑ «Llanquileo y Millabur: Dos representantes del pueblo mapuche que van desde Biobío a la Convención Constitucional» (en castellà), 18-05-2021. Arxivat de l'original el 18 de maig 2021. [Consulta: 19 maig 2021].
* ↑ «Encontraron muerto al hijo del alcalde de Tirúa» (en castellà). Cooperativa.cl, 08-03-2019. [Consulta: 18 maig 2021].